Foto: Ana Kovačić



IAKO se rušenje zida s grafitima najavljuje već neko vrijeme, mnogi građani jutros su bili iznenađeni kad su prolazili Branimirovom ulicom.



Jedan od zaštitnih znakova Zagreba, dio zida ispunjenog grafitima u Branimirovoj, nestao je preko noći, a na njegovom mjestu ostajali su samo jumbo plakati. Ana Kovačić, koja je fotografirala novi izgled Branimirove, objavila je fotku na Facebooku, a u njezini su prijatelji u komentarima izrazili žaljenje zbog rušenja. "Rušenje urbanog identiteta grada Zagreba. Kulturocid par excellance. Ma sjajno!", napisao je jedan od komentatora.

U trenutku fotografiranja srušeno je otprilike pola zida, ali "bageri su još radili", kazala nam je autorica fotografije.

